
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 01.03.2011                                                                                                                                                                                                                                  PL-x 5/2011


     R A P O R T  
     asupra 
proiectului de Lege pentru instituirea unei măsuri referitoare la
 admiterea în magistratură în perioada 2010-2011
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru instituirea unei măsuri referitoare la admiterea în magistratură în perioada 2010-2011, trimis cu adresa   nr. PL-x 5/2011 din 1 februarie 2011, înregistrată sub nr.31/34 din 2 februarie 2011.
Potrivit dispoziţiilor art. 75 din Constituţia României, republicată, şi ale art.92 alin. (8) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată. 

Consiliul Legislativ a avizat favorabil iniţiativa legislativă, conform avizului nr. 1539 din                        14 decembrie 2010.
     Proiectul de lege are ca obiect de reglementare instituirea unei măsuri referitoare la admiterea în magistratură în perioada 2010-2011, intervenţiile legislative vizând posibilitatea ca în perioada menţionată să se poată organiza concursul de admitere la Institutul Naţional al Magistraturii ori de câte ori este necesar, şi nu doar o dată pe an, cum este prevăzut în prezent.
    În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă susmenţionată pe parcursul mai multor şedinţe, dezbaterile finalizându-se în şedinţa din 1 martie 2011. 
La dezbaterea proiectului de lege au participat, în calitate de invitaţi, din partea Ministerului Justiţiei, doamna Lidia Barac - secretar de stat, iar din partea Consiliului Superior al Magistraturii, domnul judecător Nicolae Horaţius Dumbravă – Preşedinte al CSM.

În urma examinării iniţiativei legislative şi a opiniilor exprimate de către membrii Comisiei şi de către invitaţi, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru instituirea unei măsuri referitoare la admiterea în magistratură în perioada 2010-2011, cu amendamentele admise, care sunt redate în Anexa la prezentul raport.
Din numărul total de 26 membri ai Comisiei juridice, de disciplină şi imunităţi au participat la dezbateri   14 deputaţi.

În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 
                                           PREŞEDINTE,                                             SECRETAR,                                                                 

                                            Daniel BUDA                                       Gabriel ANDRONACHE

               Şef serviciu,

          Nicoleta Grecu
Anexă

AMENDAMENTE ADMISE:
	Nr.

crt.
	Text proiect de lege
	Amendamente

(autorul amendamentului)


	Motivare

	1. 
	    Lege pentru instituirea unei măsuri referitoare la admiterea în magistratură în perioada 2010-2011

	         Lege pentru instituirea unei măsuri referitoare la admiterea în magistratură în anul 2011
Autor: deputat Bogdan Ciucă.


	Utilizarea sintagmei „în perioada 2010-2011” face ca textul să fie lipsit de precizie, deoarece nu se înţelege dacă este vorba de perioada cuprinsă între anii 2010 şi 2011, care începe la 1 ianuarie 2010 şi se sfârşeşte la 31 decembrie 2011, sau anii 2010 şi 2011 în integralitatea lor.  

	2. 
	Articol unic – În anii 2010 şi 2011, concursul de admitere la Institutul Naţional al Magistraturii se organizează ori de câte ori este necesar, cu respectarea celorlalte condiţii prevăzute de art. 15 din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare.

	Articol unic – În anul 2011, concursul de admitere la Institutul Naţional al Magistraturii se organizează în două sesiuni, în lunile ianuarie şi august, cu respectarea celorlalte condiţii prevăzute de art. 15 din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare.
Autor: Comisia juridică

	Pentru corelare cu titlul legii.

